На основу Решења Привредног суда у Чачку o покретању стечаја Ст. бр. 211/2011 од 14.10.2011.год. и Решења о банкротству од 30.05.2012. год., а у складу са чланoвима 131, 132 и 133. Закона о стечају (Сл. гласник РС бр. 104/09) и Националним стандардом бр. 5 о начину и поступку уновчења имовине (Сл. гласник РС бр. 13/2010) као и Одлуке Одбора поверилаца од 27.12.2017.године, стечајни управник стечајног дужника

**Привредно друштво за производњу промет и услуге “Master pack” доо у стечају**

**Ул.Богдана Капелана бб, Чачак**

**ОГЛАШАВА**

**продају имовине стечајног дужника**

**непосредном погодбом уз прикупљање иницијалних понуда од стране заинтересованих лица**

**Предмет продаје чини опрема стечајног дужника –машина за флексо штампу „WINDMELLER  & HELSCHER следећих радних карактеристика :**

**Капацитет машине** .......................... 70 m штампе / 1 мин .

**Корисна ширина радног ваљка** ........660 mm ( max 800 mm )

**Дебљина фолије**.................................. од 20 mik до 110 mik

**Број боја .**................................................6

**Начин рада** ............................................Полуаутоматски

**Процењена вредност имовине стечајног дужника износи 1.433.160,00 динара**

**Процењена вредност имовине стечајног дужника није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. изврше уплату ради откупа продајне документације у износу од **3.600,00 динара ( са урачунатим ПДВ-ом) на текући рачун стечајног дужника .** Профактура се може преузети на адреси стечајног управника, сваког радног дана у периоду од 9.00 до 14.00 часова. **Рок за откуп продајне документације је 23.03.2018. године**

Имовина се купује у виђеном стању, а може се разгледати након откупа продајне документације, сваким радним даном од 10.00 до 14.00 часова.

**Продаја се врши методом непосредне погодбе тако што сва заинтересована лица могу доставити иницијалну понуду стечајном управнику у писаном облику у затвореној коверти са назнаком «ПОНУДА за продају имовине стечајног дужника Привредно друштво за производњу промет и услуге “Master pack” доо у стечају Ул.Богдана Капелана бб, Чачак-НЕ ОТВАРАТИ».**

**Затворене понуде достављају се лично или путем поште на адресу стечајног управника која гласи : „Агенција СОС“, ул.Надежде Петровић бр.29, 32000 Чачак**

**Крајњи рок за достављање понуда је 02.04.2018. године до 12 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника, а које пристигну на назначену адресу до назначеног рока.**

**Запечаћена коверта треба да садржи:**

-пријаву за учешће на продаји потписану лично или од стране овлашћеног лица и доказ да је у питању овлашћено лице;

-потписану понуду, уз навођење јасно одређеног износа за куповину предмета продаје;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање, oдносно предузимање конкретних радњи у поступку продаје у оригиналу обавезно оверено код јавног бележника уколико у поступку продаје не учествује потенцијални купац лично (за физичка лица) или законски заступник (за правна лица).

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, као и понуде које се позивају на услове који нису предвиђени у продајној документацији и огласу.**

**Јавно отварање понуда одржаће се дана 02.04.2018. године у 12.15 часова (15 минута по истеку времена за предају понуда) на адреси : Агенција СОС, ул. Надежде Петровић бр.29, 32000 Чачак, у присуству Комисије формиране одлуком стечајног управника и уз обавезно присуство представника свих учесника. Понуђач у непосредној погодби са собом мора понети доказе о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал овлашћења (овереног код јавног бележника) за заступање на продаји уз јасно навођење овлашћења које му је дато.**

**Стечајни управник спроводи поступак продаје тако што:**

1. **отвара писмене понуде;**
2. **проглашава купца када под условом да је понуђена цена изнад 50% од процењене вредности предмета продаје;**
3. **одржава ред на продаји;**
4. **потписује записник са јавне продаје.**

**Уколико до 02.04.2018. године до 12 часова, не буде достављена прихватљива понуда, стечајни управник ће по овом огласу, у непосредним контактима са потенцијалним купцима и даље прикупљати иницијалне понуде, и обавештавати Одбор поверилаца о предузетим радњама, све до продаје наведене имовине.**

**Ако је понуђена цена виша од 50% од процењене вредности одлуку о избору купца доноси стечајни управник.**

**Одлуку о избору купца у поступку продаје непосредном погодбом доноси Одбор поверилаца, ако је најбоља понуда нижа од 50% од процењене вредности предмета продаје.**

Уколико је понуђена цена виша од 50% од процењене вредности предмета продаје, купопродајни уговор са најбољим понуђачем се потписује у року од **3 (три) раднa дана** од дана одржавања непосредне погодбе. Уколико је понуђена цена нижа од 50% од процењене вредности предмета продаје, купопродајни уговор са најбољим понуђачем се потписује у року од **3 (три) раднa дана** од дана добијања сагласности од стране Одбора поверилаца. Проглашени купац је дужан да уплати износ купопродајне цене у року од **10 (десет) дана** од дана потписивања купопродајног уговора.

Порезе,таксе и друге трошкове који произлазе из закљученог купопродајног уговора у целости сноси купац.

Oвлашћено лице: Стечајни управник Слободан Зоћевић , контакт телефони: 032/342-406 и 063/60-60-70